               IL-KUMMISSJONI EWROPEA
            Brussell, 17.10.2018
            COM(2018) 707 final
            2018/0363(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea fil-Kumitat Ewropew għat-tfassil ta’ Standards fil-qasam tan-Navigazzjoni Interna u fil-Kummissjoni Ċentrali għan-Navigazzjoni fuq ir-Renu fir-rigward tal-adozzjoni ta’ standards li jikkonċernaw ir-rekwiżiti tekniċi għall-bastimenti tal-passaġġi fuq l-ilma interni

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna d-deċiżjoni li tistabbilixxi l-pożizzjoni li trid tittieħed f’isem l-Unjoni waqt il-laqgħa tal-Kumitat Ewropew għat-tfassil ta’ Standards fin-Navigazzjoni Interna (CESNI) tat-8 ta’ Novembru 2018 u waqt il-laqgħa tas-sessjoni plenarja tal-Kummissjoni Ċentrali għan-Navigazzjoni fuq ir-Renu (CCNR) b’rabta mal-adozzjoni prevista tal-istandards Ewropej li jistabbilixxu Rekwiżiti Tekniċi għall-bastimenti tan-Navigazzjoni Interna (l-istandard ES-TRIN 2019/1).

               2.Kuntest tal-proposta

               2.1.Il-Konvenzjoni Reveduta għan-Navigazzjoni fuq ir-Renu

               Il-Konvenzjoni Reveduta għan-Navigazzjoni fuq ir-Renu tas-17 ta’ Ottubru 1868 tiddefinixxi l-qafas ġuridiku li jirregola l-użu tax-xmara Renu bħala passaġġ fuq l-ilma intern għan-navigazzjoni u tistabbilixxi l-attribuzzjonijiet tal-Kummissjoni Ċentrali għan-Navigazzjoni fuq ir-Renu (CCNR). Il-verżjoni tal-Konvenzjoni li hija applikabbli attwalment kienet l-eżitu tal-

                  Konvenzjoni tal-20 ta’ Novembru 1963

               , li daħlet fis-seħħ fl-14 ta’ April 1967.

               Erba’ Stati Membri (il-Belġju, Franza, il-Ġermanja u n-Netherlands) u l-Iżvizzera llum huma partijiet għall-Konvenzjoni Reveduta għan-Navigazzjoni fuq ir-Renu.

               2.2.Is-CCNR u s-CESNI

               Is-CCNR hija organizzazzjoni internazzjonali li l-missjoni tagħha hija li timplimenta inizjattivi maħsuba biex jiggarantixxu l-libertà tan-navigazzjoni fuq ir-Renu u biex jippromwovu n-navigazzjoni fuq ir-Renu.  Il-laqgħat plenarji jsiru darbtejn fis-sena. Għalihom jattendu rappreżentanti tal-Istati Membri tas-CCNR. Il-laqgħa plenarja hija s-sede deċiżjonali tas-CCNR. Din tadotta r-riżoluzzjonijiet tal-Kummissjoni Ċentrali. Kull Stat ikollu vot wieħed, u d-deċiżjonijiet jittieħdu b’unanimità. Dawn ir-riżoluzzjonijiet huma legalment vinkolanti. L-UE mhix membru tas-CCNR.

               Fl-2015, is-CCNR adottat riżoluzzjoni li tistabbilixxi Kumitat Ewropew għat-tfassil ta’ standards komuni fil-qasam tan-navigazzjoni interna (Comité Européen pour l’Élaboration de Standards dans le Domaine de Navigation Intérieure – CESNI). Il-missjoni tiegħu tinkludi l-adozzjoni ta’ standards tekniċi f’diversi oqsma, b’mod partikolari fir-rigward tal-bastimenti, it-teknoloġija tal-informazzjoni u l-ekwipaġġ, l-interpretazzjoni uniformi ta’ dawn l-istandards u tal-proċeduri korrispondenti kif ukoll id-deliberazzjonijiet dwar is-sikurezza tan-navigazzjoni, il-ħarsien tal-ambjent jew oqsma oħra tan-navigazzjoni.

               Is-CESNI huwa magħmul minn esperti li jirrappreżentaw lill-Istati Membri tas-CCNR u tal-UE li jkollhom dritt jivvotaw abbażi ta’ vot wieħed għal kull Stat. L-UE mhix membru tas-CESNI. Madankollu, din tista’ tieħu sehem fil-ħidma tas-CESNI, flimkien ma’ organizzazzjonijiet internazzjonali li l-missjoni tagħhom tkopri l-oqsma kkonċernati mis-CESNI, iżda mingħajr dritt li tivvota.

               2.3.L-att previst tas-CESNI u tas-CCNR

               Fil-laqgħa tiegħu tat-8 ta’ Novembru 2018, is-CESNI jrid jadotta standards rigward l-istabbiliment ta’ Rekwiżiti Tekniċi għall-bastimenti tan-Navigazzjoni Interna (l-istandard ES-TRIN 2019).

               L-ewwel verżjoni tal-ES-TRIN (ES-TRIN 2015) ġiet iffinalizzata mis-CESNI fil-laqgħa tiegħu tat-28 ta’ Settembru 2015. Din ġiet adottata formalment mis-CESNI fil-laqgħa plenarja tiegħu tas-26 ta’ Novembru 2015. L-ewwel standard ES-TRIN 2017 emendat ġie adottat mis-CESNI fil-laqgħa plenarja tiegħu tas-6 ta’ Lulju 2017.

               L-ES-TRIN jiġi aġġornat regolarment filwaqt li titqies ħidmet il-gruppi ta’ ħidma tas-CESNI.

               L-aġġornament regolari tal-ES TRIN huwa meħtieġ biex:

               ·jinżamm il-livell għoli ta’ sikurezza fin-navigazzjoni interna

               ·tiġi segwita l-evoluzzjoni teknika (eż. is-sistemi tat-tifi tan-nar, it-tagħmir tan-navigazzjoni)

               ·tiġi żgurata l-kompatibbiltà mal-qafas ġuridiku tal-UE.

               Matul l-2017 u l-2018, l-esperti tas-CESNI ħejjew l-istandard ES-TRIN 2019/1 emendat.

               L-ES-TRIN 2019/1 jinkorpora diversi emendi, b’mod partikolari dawk li jikkonċernaw l-oqsma li ġejjin:

               - id-defibrillaturi esterni awtomatizzati;

               - is-sistemi tat-tifi tan-nar – K2CO3;

               - id-dispożizzjonijiet speċjali għas-sistemi tal-propulsjoni elettrika (il-Kapitolu 11);

               - id-dispożizzjonijiet tranżizzjonali:

               • għal-livell massimu ta’ storbju,

               • għall-magni,

               • għat-tagħmir u għall-installazzjonijiet elettriċi,

               • għad-dgħajjes tal-bastiment,

               • għar-rotot ta’ ħruġ mill-periklu fuq il-bastimenti tal-passiġġieri,

               • għas-sistema ta’ propulsjoni tal-bastimenti tal-passiġġieri u

               • għat-tagħmir tas-sikurezza tal-paratija tal-gavun tal-poppa.

               Waqt il-laqgħa tiegħu tal-10 ta’ April 2018, is-CESNI ddeċieda li jiskeda l-adozzjoni tal-istandard ES-TRIN 2019 għal waqt il-laqgħa tat-8 ta’ Novembru 2018. Qabel din il-laqgħa tat-8 ta’ Novembru 2018, huwa mistenni li jsir biss xi tibdil żgħir u formali fl-abbozz ta’ standard. L-istandard ES-TRIN 2019/1 se jiġi ppubblikat permezz ta’ sit web iddedikat (cesni.eu). L-Istati Membri kollha tal-UE għandhom aċċess (protett) għall-abbozz ta’ standards imsemmija hawn fuq.

               L-istandard ES-TRIN 2019/1 se jiġi inkorporat fid-dritt tal-UE b’konformità mad-Direttiva (UE) 2016/1629 tal-Parlament Ewropew u tal-Kunsill tal-14 ta’ Settembru 2016 li tistabbilixxi r-rekwiżiti tekniċi għall-bastimenti tal-passaġġi fuq l-ilma interni, li temenda d-Direttiva 2009/100/KE u li tħassar id-Direttiva 2006/87/KE
                  1
               .

               L-istandards tekniċi adottati mis-CESNI huma inklużi fl-Anness II tad-Direttiva 2016/1629 u għandhom jiġu aġġornati permezz ta’ atti delegati.

               Huwa meħtieġ li jiġu pprovduti l-istess standards sabiex tiġi żgurata l-konsistenza bejn iż-żewġ reġimi ġuridiċi eżistenti għar-rekwiżiti tekniċi għall-bastimenti tan-navigazzjoni interna (ir-Renu u l-UE). Kemm id-dritt tal-UE kif ukoll ir-Regolament tas-CCNR se jirreferu għall-ES-TRIN 2019/1 mill-1 ta’ Jannar 2020.

               3.Il-pożizzjoni li trid tittieħed f’isem l-Unjoni

               Id-deċiżjoni – l-istabbiliment tal-pożizzjoni tal-Unjoni – hija meħtieġa biex jiġi żgurat li l-interessi tal-UE jiġu kkunsidrati b’mod adegwat meta jiġu adottati d-deċiżjonijiet rigward l-istabbiliment tal-istandards għall-bastimenti tan-navigazzjoni interna.

               L-aġġornament tal-istandard tekniku ES-TRIN ġie soġġett għal tħejjija intensiva fil-livell tal-esperti tas-CESNI. F’dan ir-rigward ġew ikkonsultati firxa kbira ta’ esperti mis-settur pubbliku u privat. Matul l-iżvilupp tal-istandard saru dawn il-laqgħat tekniċi li ġejjin fil-livell tas-CESNI:

               ·il-laqgħat ta’ ħidma (21-22.02.2017; 28-29.06.2017; 27-28.09.2017; 28-30.11.2017; 20-22.02.2018) u

               ·l-laqgħa tal-Kumitat (10.04.2018).

               Dawn il-laqgħat ippermettew li jintlaħaq ftehim fil-livell tal-esperti fir-rigward tar-rekwiżiti tekniċi għall-bastimenti tal-passaġġi fuq l-ilma interni.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim”.

               L-Artikolu 218(9) tat-TFUE japplika irrispettivament minn jekk l-Unjoni hijiex membru tas-sede jew parti għall-ftehim
                  2
               .

               Il-kunċett ta’ “atti li jkollhom effetti legali” jinkludi atti li jkollhom effetti legali bis-saħħa tar-regoli tad-dritt internazzjonali li jirregola s-sede inkwistjoni. Dan jinkludi wkoll l-istrumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  3
               .

               4.1.2.Applikazzjoni għall-każ preżenti

               Fir-rigward tal-applikabbiltà tal-Artikolu 218(9) tat-TFUE, il-proċedura msemmija fih trid tiġi rrispettata ladarba l-kundizzjonijiet previsti fih jiġu ssodisfati. Dawn il-kundizzjonijiet huma: (a) il-qasam rilevanti jaqa’ taħt il-kompetenza tal-Unjoni, (b) il-pożizzjoni tal-Unjoni tiġi espressa f’sede stabbilita bi ftehim internazzjonali, meta dik is-sede tintalab tadotta (c) atti li jkollhom effetti legali. Ġie ċċarat permezz tal-ġurisprudenza li s-sħubija tal-Unjoni fis-sede rilevanti mhijiex prerekwiżit għall-applikazzjoni tal-Artikolu 218(9) tat-TFUE.

               Huwa evidenti f’dan il-każ li r-rekwiżiti tekniċi għall-bastimenti tan-navigazzjoni interna mhux talli jaqgħu taħt il-kompetenza tal-Unjoni talli, l-UE eżerċitat il-kompetenza tagħha permezz tad-Direttiva (UE) 2016/1629 u l-qasam tar-rekwiżiti tekniċi għall-bastimenti tan-navigazzjoni interna huwa rregolat fil-biċċa l-kbira tiegħu minn regoli komuni tal-Unjoni.

               Kemm is-CESNI kif ukoll is-CCNR jissodisfaw it-tieni kriterju, peress li huma sedi stabbiliti skont ftehim internazzjonali.

               Għalkemm ir-regoli adottati mis-CESNI mhumiex vinkolanti fihom infushom, huwa ċar li dawn isiru vinkolanti għall-membri tas-CCNR ladarba s-CCNR timmodifika l-qafas leġiżlattiv tagħha (ir-Regolamenti għall-ispezzjoni tal-Bastimenti fuq ir-Renu) b’referenza għall-istandard adottat mis-CESNI u li b’hekk dan l-istandard isir mandatorju fil-qafas tal-applikazzjoni tal-Konvenzjoni Reveduta għan-Navigazzjoni fuq ir-Renu. Il-karattru vinkolanti ta’ dan ir-Regolament fost il-membri tas-CCNR huwa stabbilit fil-Konvenzjoni ta’ Mannheim tas-17 ta’ Ottubru 1868
                  4
               .

               Barra minn hekk, huwa ċar ukoll mill-ġurisprudenza tal-QĠUE li att mhux vinkolanti ta’ organizzazzjoni internazzjonali jista’ jiġi kkunsidrat bħala “att li jkollu effetti legali” għall-fini tal-applikazzjoni tal-Artikolu 218(9) tat-TFUE kull meta dan l-att jista’ jinfluwenza b’mod determinanti l-kontenut tad-dritt tal-Unjoni. Kif spjegat hawn fuq, il-qafas applikabbli skont il-Konvenzjoni Reveduta għan-Navigazzjoni fuq ir-Renu għandu jitqies għal kwalunkwe emenda għad-Direttiva (UE) 2016/1629.

               L-istandards tekniċi adottati mis-CESNI huma inklużi fl-Anness II tad-Direttiva 2016/1629 u għandhom jiġu aġġornati permezz ta’ atti delegati.

               Għalhekk, il-Kunsill għandu jadotta deċiżjoni skont l-Artikolu 218(9) tat-TFUE li tistabbilixxi l-pożizzjoni li trid tiġi adottata f’isem l-Unjoni fis-CESNI għall-adozzjoni ta’ standards dwar ir-rekwiżiti tekniċi għall-bastimenti tan-navigazzjoni interna.

               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva biex tittieħed deċiżjoni skont l-Artikolu 218(9) tat-TFUE tiddependi b’mod prinċipali fuq l-għan u l-kontenut tal-att previst li fir-rigward tagħhom tittieħed pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti, u jekk wieħed minn dawk l-għanijiet jew dawk il-komponenti jkun jista’ jiġi identifikat bħala dak prinċipali, filwaqt li l-ieħor ikun sempliċement inċidentali, id-deċiżjoni skont l-Artikolu 218(9) tat-TFUE trid tissejjes fuq bażi ġuridika sostantiva unika, jiġifieri dik meħtieġa skont l-għan jew il-komponent prinċipali jew predominanti.

               4.2.2.Applikazzjoni għall-każ preżenti

               L-għan u l-kontenut prinċipali tal-atti previsti huma marbuta mal-politika komuni tat-trasport.

               Għalhekk, il-bażi ġuridika sostantiva tad-deċiżjoni proposta hija l-Artikolu 91(1).

               4.3.Konklużjoni

               Jenħtieġ li l-bażi ġuridika tad-Deċiżjoni proposta tkun l-Artikolu 91(1), flimkien mal-Artikolu 218(9) tat-TFUE.

               2018/0363 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea fil-Kumitat Ewropew għat-tfassil ta’ Standards fil-qasam tan-Navigazzjoni Interna u fil-Kummissjoni Ċentrali għan-Navigazzjoni fuq ir-Renu fir-rigward tal-adozzjoni ta’ standards li jikkonċernaw ir-rekwiżiti tekniċi għall-bastimenti tal-passaġġi fuq l-ilma interni

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 91(1), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Jenħtieġ li l-azzjoni mill-Unjoni fis-settur tan-navigazzjoni interna jkollha l-għan li tiżgura l-uniformità fl-iżvilupp tar-rekwiżiti tekniċi applikati fl-Unjoni, fir-rigward ta’ bastimenti tal-passaġġi fuq l-ilma interni li jridu jiġu applikati fl-Unjoni.

               (2)Il-Kumitat Ewropew għat-tfassil ta’ standards komuni fil-qasam tan-navigazzjoni interna (“CESNI”) ġie stabbilit fit-3 ta’ Ġunju 2015 fil-qafas tas-CCNR sabiex jiżviluppa standards tekniċi għall-passaġġi fuq l-ilma interni f’diversi oqsma, b’mod partikolari fir-rigward tal-bastimenti, it-teknoloġija tal-informazzjoni u l-ekwipaġġ.

               (3)Għal trasport effiċjenti fuq il-passaġġi fuq l-ilma interni, huwa importanti li r-rekwiżiti tekniċi għall-bastimenti jkunu kompatibbli u kemm jista’ jkun ikunu armonizzati skont reġimi ġuridiċi differenti fl-Ewropa. B’mod partikolari, jenħtieġ li l-Istati Membri li huma wkoll membri tas-CCNR ikunu awtorizzati jappoġġaw id-deċiżjonijiet li jarmonizzaw ir-regoli tas-CCNR ma’ dawk applikati fl-Unjoni.

               (4)Huwa mistenni li s-CESNI jadotta s-Standard Ewropew li jistabbilixxi r-Rekwiżiti Tekniċi għall-bastimenti tan-Navigazzjoni Interna (“l-istandard ES-TRIN”) 2019/1 waqt il-laqgħa tiegħu tat-8 ta’ Novembru 2018.

               (5)L-istandard ES-TRIN 2019/1 jistabbilixxi r-rekwiżiti tekniċi uniformi meħtieġa biex tiġi żgurata s-sikurezza tal-bastimenti tal-passaġġi fuq l-ilma interni. Dan jinkludi dispożizzjonijiet rigward il-bini tal-bastimenti, l-armar u t-tagħmir għall-bastimenti tal-passaġġi fuq l-ilma interni, dispożizzjonijiet speċjali rigward kategoriji speċifiċi ta’ bastimenti bħall-bastimenti tal-passiġġieri, il-konvojs imbuttati u l-bastimenti tal-kontejners, dispożizzjonijiet rigward it-tagħmir tas-sistema ta’ identifikazzjoni awtomatika, dispożizzjonijiet rigward l-identifikazzjoni tal-bastimenti, mudell ta’ ċertifikati u reġistru, dispożizzjonijiet tranżizzjonali kif ukoll struzzjonijiet għall-applikazzjoni tal-istandard tekniku.

               (6)Id-Direttiva (UE) 2016/1629 tal-Parlament Ewropew u tal-Kunsill
                  5
                fl-Anness II tagħha tirreferi direttament għar-rekwiżiti tekniċi għall-inġenji bħala dawk mogħtija fl-istandard ES-TRIN 2017/1
                  6
               . Il-Kummissjoni għandha s-setgħa li taġġorna din ir-referenza fl-Anness II, għall-iktar verżjoni reċenti tal-istandard ES-TRIN u li tistabbilixxi d-data tal-applikazzjoni tagħha.

               (7)Għalhekk, l-istandard ES-TRIN 2019/1 se jaffettwa d-Direttiva (UE) 2016/1629.

               (8)L-Unjoni la hija membru tas-CCNR u lanqas tas-CESNI. Għalhekk, jeħtieġ li l-Kunsill jawtorizza lill-Istati Membri biex f’dawk is-sedi jesprimu l-pożizzjoni tal-Unjoni fir-rigward tal-adozzjoni tal-istandard ES-TRIN 2019/1.

               ADOTTA DIN ID-DEĊIŻJONI:

               Artikolu 1

               1.Il-pożizzjoni li trid tittieħed f’isem l-Unjoni fil-Kumitat Ewropew għat-tfassil ta’ Standards fil-qasam tan-Navigazzjoni Interna (CESNI) fit-8 ta’ Novembru 2018 għandha tkun li jkun hemm qbil mal-adozzjoni tal-Istandard Ewropew li jistabbilixxi r-Rekwiżiti Tekniċi għall-bastimenti tan-Navigazzjoni Interna (“l-istandard ES-TRIN”) 2019/1.

               2.Il-pożizzjoni li trid tittieħed f’isem l-Unjoni waqt il-laqgħa tas-sessjoni plenarja tal-Kummissjoni Ċentrali għan-Navigazzjoni fuq ir-Renu (CCNR), fejn jiġu deċiżi r-rekwiżiti tekniċi għall-bastimenti tan-navigazzjoni interna, għandha tkun li jiġu appoġġati l-proposti kollha li jallinjaw ir-rekwiżiti tekniċi ma’ dawk tal-istandard ES-TRIN 2019/1.

               Artikolu 2

               1.Il-pożizzjoni msemmija fl-Artikolu 1(1) għandha tiġi espressa mill-Istati Membri tal-Unjoni li huma membri tas-CESNI, filwaqt li jaġixxu b’mod konġunt.

               2.Il-pożizzjoni msemmija fl-Artikolu 1(2) għandha tiġi espressa mill-Istati Membri tal-Unjoni li huma membri tas-CCNR, filwaqt li jaġixxu b’mod konġunt.

               Artikolu 3

               Bidliet tekniċi minuri fil-pożizzjonijiet stabbiliti fl-Artikolu 1 jistgħu jiġu miftiehma mingħajr Deċiżjoni ulterjuri tal-Kunsill.

               Artikolu 4

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)

                        Id-Direttiva (UE) 2016/1629 tal-Parlament Ewropew u tal-Kunsill tal-14 ta’ Settembru 2016 li tistabbilixxi r-rekwiżiti tekniċi għall-bastimenti tal-passaġġi fuq l-ilma interni, li temenda d-Direttiva 2009/100/KE u li tħassar id-Direttiva 2006/87/KE (ĠU L 252, 16.9.2016, p. 118).

                     (2)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafu 64.

                     (3)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafi 61 sa 64.

                     (4)

                        Il-Konvenzjoni Reveduta għan-Navigazzjoni fuq ir-Renu tas-17 ta’ Ottubru 1868, kif emendata fl-20 ta’ Novembru 1963

                     (5)

                        Id-Direttiva (UE) 2016/1629 tal-Parlament Ewropew u tal-Kunsill tal-14 ta’ Settembru 2016 li tistabbilixxi r-rekwiżiti tekniċi għall-bastimenti tal-passaġġi fuq l-ilma interni, li temenda d-Direttiva 2009/100/KE u li tħassar id-Direttiva 2006/87/KE (ĠU L 252, 16.9.2016, p. 118).

                     (6)

                        Kif emendat bid-Direttiva Delegata tal-Kummissjoni (UE) 2018/970 tat-18 ta’ April 2018 li temenda l-Annessi II, III u V tad-Direttiva (UE) 2016/1629 tal-Parlament Ewropew u tal-Kunsill li tistabbilixxi r-rekwiżiti tekniċi għall-bastimenti tal-passaġġi fuq l-ilma interni (ĠU L 174, 10.7.2018, p. 15)


               IL-KUMMISSJONI EWROPEA
            Brussell, 28.11.2018
            COM(2018) 782 final
            2018/0401(NLE)
            Proposta għal
            DEĊIŻJONI TAL-KUNSILL
            li tiddetermina l-kompożizzjoni tal-Kumitat tar-Reġjuni

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               L-Artikolu 305 tat-Trattat dwar il-Funzjonament tal-Unjoni Ewropea (TFUE) jistipula li l-għadd ta’ membri tal-Kumitat tar-Reġjuni (minn hawn ’il quddiem “il-Kumitat”) ma għandux jaqbeż it-350.

               Sad-dħul fis-seħħ tat-Trattat ta’ Lisbona, il-kompożizzjoni tal-Kumitat kienet stipulata fit-Trattati. Minn hemm ’il quddiem, it-tieni paragrafu tal-Artikolu 305 TFUE jistipula li l-Kunsill, li jaġixxi b’mod unanimu fuq proposta tal-Kummissjoni, għandu jadotta deċiżjoni li tistabbilixxi l-kompożizzjoni tal-Kumitat.

               Ta’ min ifakkar li l-Artikolu 300(5) TFUE jistipula li r-regoli li jirregolaw in-natura tal-kompożizzjoni tal-Korpi Konsultattivi “għandhom jiġu riveduti f’intervalli regolari mill-Kunsill sabiex jieħdu inkunsiderazzjoni l-iżviluppi ekonomiċi, soċjali u demografiċi fi ħdan l-Unjoni. Il-Kunsill, fuq proposta tal-Kummissjoni, għandu jadotta deċiżjonijiet għal dan il-għan.”

               Mill-1 ta’ Lulju 2013, il-kompożizzjoni tal-Kumitat ġiet adattata bl-Artikolu 24(1) tal-Att dwar il-kondizzjonijiet tal-adeżjoni tar-Repubblika tal-Kroazja
                  1
                u l-Artikolu 24(2) kien jistipula żieda temporanja fin-numru ta’ membri tal-Kumitat għal 353 biex titqies l-adeżjoni tar-Repubblika tal-Kroazja. Għall-perjodu 2015-2020, fis-16 ta’ Diċembru 2014 il-Kunsill adotta d-deċiżjoni li tiddetermina l-kompożizzjoni tal-Kumitat
                  2
                għall-finijiet ta’ konformità man-numru massimu ta’ 350 previst fit-Trattat. Dan wassal għat-tnaqqis ta’ siġġu wieħed għad-delegazzjonijiet tal-Estonja, Ċipru u l-Lussemburgu rispettivament.

               Il-mandat attwali tal-Kumitat se jintemm fil-25 ta’ Jannar 2020. Għaldaqstant, huwa neċessarju li l-Kunsill jadotta deċiżjoni dwar il-kompożizzjoni tal-Kumitat fil-ħin qabel il-Kunsill iniedi l-proċedura għat-tiġdid tal-Kumitat għall-perjodu 2020–2025.

               Il-ħruġ tar-Renju Unit mill-Unjoni Ewropea fit-30 ta’ Marzu 2019 se jirriżulta f’24 siġġu battal fil-Kumitat.

               Il-Kummissjoni hija tal-fehma li l-bilanċ attwali fil-kompożizzjoni tal-Kumitat jenħtieġ li jinżamm kemm jista’ jkun, peress li huwa r-riżultat ta’ Konferenzi Intergovernattivi suċċessivi.

               Għaldaqstant, qed jiġi propost li l-Estonja, Ċipru u l-Lussemburgu jingħataw lura t-tliet siġġijiet li tilfu wara l-aħħar deċiżjoni li ddeterminat il-kompożizzjoni tal-Kumitat u li l-bqija tas-siġġijiet battala jitħallew bħala riżerva għal tkabbir possibbli fil-ġejjieni. Konsegwentement, fil-perjodu 2020–2025 il-Kumitat ikun kompost minn 329 membru.

               •Konsistenza mad-dispożizzjonijiet eżistenti fil-qasam ta’ politika

                  Mhux applikabbli

               •Konsistenza ma’ politiki oħrajn tal-Unjoni

               Il-Kummissjoni tadotta din il-proposta b’mod parallel mal-proposta dwar il-kompożizzjoni tal-Kumitat Ekonomiku u Soċjali. Il-paralleliżmu fir-rigward tal-allokazzjoni tas-siġġijiet bejn l-Istati Membri fiż-żewġ Kumitati jrid jinżamm.

               It-Trattati ma jistipulaw xejn dwar il-metodu ta’ kompożizzjoni tal-Kumitat Ekonomiku u Soċjali jew tal-Kumitat tar-Reġjuni, dment li l-għadd massimu jkun 350 membru. Dan b’kuntrast għall-kriterji għall-kompożizzjoni tal-Parlament Ewropew li huma stipulati fl-Artikolu 14(2) tat-Trattat dwar l-Unjoni Ewropea. Filwaqt li l-Parlament huwa magħmul minn rappreżentanti eletti direttament miċ-ċittadini tal-Unjoni, il-Kumitat jikkonsisti f’rappreżentanti tal-korpi reġjonali u lokali (l-Artikolu 300(3) TFUE). Għalhekk, l-għan ewlieni għandu jkun li jiġi żgurat li leħen ir-reġjuni u l-korpi lokali jinstema’ fil-Kumitat u mhux li jkun hemm rabta diretta bejn id-daqs tal-popolazzjonijiet rispettivi tal-Istati Membri.

               Il-Komunikazzjoni “Il-prinċipji tas-sussidjarjetà u proporzjonalità: Insaħħu r-rwol tagħhom fit-tfassil tal-politika tal-UE”
                  3
                tindika modalitajiet biex jiġi żgurat li l-awtoritajiet lokali u reġjonali u l-organizzazzjonijiet tagħhom jkunu jistgħu jimpenjaw ruħhom b’mod iktar effikaċi fil-preparazzjoni u l-implimentazzjoni tal-politiki tal-Unjoni, u tqis li l-Kumitat tar-Reġjuni għandu rwol importanti ta’ faċilitatur.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-proposta hija bbażata fuq l-Artikolu 305 TFUE li jistipula li deċiżjoni unanima tal-Kunsill tiddetermina l-kompożizzjoni tal-Kumitat.

               •Sussidjarjetà (għall-kompetenza mhux esklużiva)

                  Mhux applikabbli

               •Proporzjonalità

                  Mhux applikabbli

               •Għażla tal-istrument

                  It-tieni paragrafu tal-Artikolu 305 TFUE jistipula li l-Kunsill, li jaġixxi b’mod unanimu fuq proposta tal-Kummissjoni, għandu jadotta deċiżjoni li tistabbilixxi l-kompożizzjoni tal-Kumitat.

               3.RIŻULTATI TAL-EVALWAZZJONIJIET EX POST, IL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               •Evalwazzjonijiet ex post / kontrolli tal-idoneità tal-leġiżlazzjoni eżistenti

                  Mhux applikabbli

               •Konsultazzjonijiet mal-partijiet ikkonċernati

                  Waqt il-preparazzjoni tal-proposta attwali, il-Kummissjoni kienet fi djalogu mill-qrib ma’ rappreżentanti tal-Istati Membri u kellha diversi laqgħat magħhom. Il-Kumitat bagħat ir-rakkomandazzjoni tiegħu lill-Kummissjoni, abbażi tad-deċiżjoni tal-Bureau tat-3 ta’ Lulju 2018
                     4
                  , għar-restituzzjoni ta’ tliet siġġijiet lill-Estonja, Ċipru u l-Lussemburgu u biex l-ebda siġġijiet battala oħra ma jitqassmu mill-ġdid, u b’hekk l-għadd ta’ membri għall-mandat 2020–2025 ġie ffissat għal 329.

               •Ġbir u użu tal-kompetenzi

                  Mhux applikabbli

               •Valutazzjoni tal-impatt

                  Din il-proposta mhijiex akkumpanjata minn valutazzjoni tal-impatt speċifika peress li mhux mistenni li se jkollha impatti ekonomiċi, soċjali u ambjentali sinifikanti.

               •L-idoneità regolatorja u s-simplifikazzjoni

                  Mhux applikabbli

               •Drittijiet fundamentali

                  Mhux applikabbli

               4.IMPLIKAZZJONIJIET BAĠITARJI

                  In-numru mnaqqas ta’ siġġijiet b’konsegwenza tal-ħruġ tar-Renju Unit mill-Unjoni Ewropea jaf ikollu effett ta’ tnaqqis fuq il-baġit kumplessiv tal-Kumitat.

               5.ELEMENTI OĦRAJN

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Mhux applikabbli

               •Dokumenti ta’ spjegazzjoni (għad-direttivi)

                  Mhux applikabbli

               •Id-dħul fis-seħħ

               Huwa propost li l-Kunsill jipposponi l-applikazzjoni ta’ din id-Deċiżjoni sal-għada ta’ tmiem il-mandat attwali tal-Kumitat.

               2018/0401 (NLE)

               Proposta għal

               DEĊIŻJONI TAL-KUNSILL

               li tiddetermina l-kompożizzjoni tal-Kumitat tar-Reġjuni

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)L-Artikolu 300 tat-Trattat jistabbilixxi r-regoli għall-kompożizzjoni tal-Kumitat tar-Reġjuni.

               (2)Id-Deċiżjoni tal-Kunsill (UE) 2014/930
                  5
                adattat il-kompożizzjoni tal-Kumitat tar-Reġjuni wara l-adeżjoni tal-Kroazja. L-Estonja, Ċipru u l-Lussemburgu rispettivament tilfu siġġu wieħed biex tiġi indirizzata d-diskrepanza bejn l-għadd massimu ta’ membri stabbilit mit-Trattat u l-għadd ta’ membri wara l-adeżjoni tal-Kroazja.

               (3)Il-preambolu tad-Deċiżjoni 2014/930/UE jgħid li għandha tiġi riveduta fi żmien adegwat għall-mandat tal-Kumitat li jibda fl-2020.

               (4)Fit-3 ta’ Lulju 2018 il-Kumitat tar-Reġjuni adotta rakkomandazzjonijiet lill-Kummissjoni u lill-Kunsill dwar il-kompożizzjoni futura tiegħu
                  6
               .

               (5)Jenħtieġ li l-bilanċ attwali fil-kompożizzjoni tal-Kumitat tar-Reġjuni sa fejn hu possibbli jinżamm peress li huwa r-riżultat ta’ Konferenzi Intergovernattivi suċċessivi.

               (6)Il-ħruġ tar-Renju Unit mill-Unjoni Ewropea wassal għal 24 siġġu battal fil-Kumitat. B’konsegwenza ta’ dan, huwa possibbli li jerġa’ jinħoloq il-bilanċ fl-allokazzjoni tas-siġġijiet li kien jeżisti qabel l-adozzjoni tad-Deċiżjoni tal-Kunsill (UE) 2014/930.

               ADOTTA DIN ID-DEĊIŻJONI:

               Artikolu 1

               Il-kompożizzjoni tal-membri tal-Kumitat tar-Reġjuni għandha tkun kif ġej:

               Il-Belġju
                     12

               Il-Bulgarija
                     12

               Ir-Repubblika Ċeka
                     12

               Id-Danimarka
                     9

               Il-Ġermanja
                     24

               L-Estonja
                     7

               L-Irlanda
                     9

               Il-Greċja
                     12

               Spanja
                     21

               Franza
                     24

               Il-Kroazja
                     9

               L-Italja
                     24

               Ċipru
                     6

               Il-Latvja
                     7

               Il-Litwanja
                     9

               Il-Lussemburgu
                     6

               L-Ungerija
                     12

               Malta
                     5

               In-Netherlands
                     12

               L-Awstrija
                     12

               Il-Polonja
                     21

               Il-Portugall
                     12

               Ir-Rumanija
                     15

               Is-Slovenja
                     7

               Is-Slovakkja
                     9

               Il-Finlandja
                     9

               L-Iżvezja
                     12.

               Artikolu 2

               Din id-Deċiżjoni għandha tidħol fis-seħħ fl-20 jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Hija għandha tapplika mis-26 ta’ Jannar 2020.

               Artikolu 3

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)

                        L-Att dwar il-kondizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika (ĠU L 112, 24.4.2012, p. 6–110).

                     (2)

                        Id-Deċiżjoni tal-Kunsill 2014/930/UE, ĠU L 365, 19.12.2014, p. 143–144.

                     (3)

                        COM(2018) 703 final, adottata fit-23 ta’ Ottubru 2018.

                     (4)

                        Ittra tal-President tal-Kumitat lill-Kummissjoni tas-27 ta’ Lulju 2018.

                     (5)

                        Id-Deċiżjoni tal-Kunsill 2014/930/UE, ĠU L 365, 19.12.2014, p. 143–144.

                     (6)

                        Deċiżjoni tal-Bureau tal-Kumitat tar-Reġjuni tat-3 ta’ Lulju 2018.


               IL-KUMMISSJONI EWROPEA
            Brussell, 31.1.2019
            COM(2019) 32 final
            2019/0022(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar emenda għall-Anness IX (Servizzi Finanzjarji) tal-Ftehim ŻEE(Regolament dwar is-Swieq tal-Istrumenti Finanzjarji (MiFIR) u Direttiva MiFID II)
            (Test b’rilevanza għaż-ŻEE)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  L-abbozz ta’ Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Anness IX (Servizzi Finanzjarji) tal-Ftehim ŻEE sabiex jinkorpora r-Regolament dwar is-Swieq tal-Istrumenti Finanzjarji (MiFiR, Markets in Financial Instruments Regulation) u d-Direttiva MiFID II
                     1
                   fil-Ftehim ŻEE.

               L-adattamenti li jidhru fl-abbozzi tad-Deċiżjonijiet annessi tal-Kumitat Konġunt taż-ŻEE jmorru lil hinn minn dawk li jistgħu jitqiesu bħala sempliċiment adattamenti tekniċi fis-sens tar-Regolament tal-Kunsill Nru 2894/94. Il-pożizzjoni tal-Unjoni għandha għalhekk tiġi stabbilita mill-Kunsill.

               •Konsistenza mad-dispożizzjonijiet eżistenti fil-qasam ta’ politika

               L-abbozz anness tad-Deċiżjoni tal-Kumitat Konġunt taż-ŻEE jestendi l-politika tal-UE diġà eżistenti għall-Istati taż-ŻEE-EFTA (in-Norveġja, l-Iżlanda, u l-Liechtenstein).

               •Konsistenza ma’ politiki oħrajn tal-Unjoni

               L-estensjoni tal-acquis tal-UE għall-Istati taż-ŻEE-EFTA, permezz tal-inkorporazzjoni tiegħu fil-Ftehim ŻEE, titwettaq f’konformità mal-għanijiet u mal-prinċipji ta’ dan il-Ftehim li jimmiraw lejn l-istabbiliment ta’ Żona Ekonomika Ewropea dinamika u omoġena, ibbażata fuq regoli komuni u kundizzjonijiet ugwali ta’ kompetizzjoni.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-leġiżlazzjoni li se tiġi inkorporata fil-Ftehim ŻEE hija bbażata fuq l-Artikolu 114 tat-Trattat dwar il-Funzjonament tal-Unjoni Ewropea.

               L-Artikolu 1(3) tar-Regolament tal-Kunsill (KE) Nru 2894/94
                  2
                dwar l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi l-pożizzjoni li għandha tiġi adottata f’isem l-Unjoni fir-rigward ta’ Deċiżjonijiet bħal dawn, wara proposta mill-Kummissjoni.

               Is-SEAE flimkien mas-servizzi tal-Kummissjoni jibagħtu l-abbozz ta’ Deċiżjonijiet tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Is-SEAE jittama li jkun fil-qagħda li jippreżentahom fil-Kumitat Konġunt taż-ŻEE kemm jista’ jkun malajr.

               •Sussidjarjetà (għall-kompetenza mhux esklużiva)

               Il-proposta hija konformi mal-prinċipju tas-sussidjarjetà għar-raġuni li ġejja.

               L-għan ta’ din il-proposta, jiġifieri li tiġi żgurata l-omoġeneità tas-Suq Intern, ma jistax jinkiseb b’mod suffiċjenti mill-Istati Membri u jista’ għalhekk, minħabba l-effetti, jintlaħaq aħjar fil-livell tal-Unjoni.

               Il-proċess tal-inkorporazzjoni tal-acquis tal-UE fil-Ftehim ŻEE jitwettaq f’konformità mar-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea li jikkonferma l-approċċ li ttieħed.

               •Proporzjonalità

               F’konformità mal-prinċipju tal-proporzjonalità, din il-proposta ma tmurx lil hinn minn dak li hu meħtieġ biex jintlaħaq l-għan tagħha.

               •Għażla tal-istrument

               F’konformità mal-Artikolu 98 tal-Ftehim ŻEE, l-istrument magħżul huwa d-Deċiżjoni tal-Kumitat Konġunt taż-ŻEE. Il-Kumitat Konġunt taż-ŻEE għandu jiżgura l-implimentazzjoni u t-tħaddim effettiv tal-Ftehim ŻEE. Għal dan il-għan, għandu jieħu deċiżjonijiet fil-każijiet previsti fil-Ftehim ŻEE.

               3.RIŻULTATI TAL-EVALWAZZJONIJIET EX POST, IL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               Mhux applikabbli

               4.IMPLIKAZZJONIJIET GĦALL-BAĠIT

               Ma hemm l-ebda implikazzjoni għall-baġit mistennija bħala riżultat tal-inkorporazzjoni tar-Regolament imsemmi hawn fuq fil-Ftehim ŻEE.

               5.ELEMENTI OĦRAJN

               •Spjegazzjoni fid-dettall tad-dispożizzjonijiet speċifiċi tal-proposta

               L-Artikoli 11 sa 13 u l-Artikolu 41(2) – Valutazzjoni prudenzjali ta’ akkwirenti proposti mhux residenti (Dikjarazzjoni konġunta mehmuża mad-Deċiżjoni tal-Kumitat Konġunt) u trattament l-iktar favorit għall-impriżi taż-ŻEE (adattament (f) b’rabta mad-Direttiva 2014/65/UE)

               Fil-prinċipju, l-objettiv tal-Ftehim ŻEE mhuwiex li jirregola r-relazzjonijiet tal-Partijiet Kontraenti ma’ pajjiżi terzi (ara b’mod partikolari s-16-il premessa tal-Preambolu tal-Ftehim ŻEE). Il-Ftehim ŻEE ma jipprevedix il-liberalizzazzjoni tal-flussi ta’ kapital u lanqas ma jikkonferixxi drittijiet lil persuni mhux residenti f’dak li jirrigwarda l-libertà tal-istabbiliment jew il-parteċipazzjoni fil-kapital ta’ impriżi (ara l-Artikoli 31, 34, 40 u 124 tal-Ftehim ŻEE).

               Konsegwentement, id-Dikjarazzjoni konġunta mehmuża mad-Deċiżjoni tal-Kumitat Konġunt tgħid li l-Partijiet Kontraenti jaqblu li l-inkorporazzjoni tad-Direttiva 2014/65/UE fil-Ftehim ŻEE tkun bla preġudizzju għar-regoli nazzjonali tal-applikazzjoni ġenerali b’rabta mal-kontroll tal-investiment dirett barrani għall-finijiet ta’ sigurtà jew ta’ ordni pubbliku.

               L-adattament (f) jiċċara wkoll li l-impriżi ta’ pajjiżi terzi ma jistgħux jiġu ttrattati b’mod iktar favorevoli minn impriżi taż-ŻEE jekk awtorizzati minn awtorità nazzjonali kompetenti (ANK) jew awtorità nazzjonali settorjali.Derogi għal strumenti ta’ ekwità (adattament (g) b’rabta mar-Regolament (UE) Nru 600/2014)

               L-Artikolu 4(4) tal-MiFIR jipprevedi li l-ESMA għandha tissorvelja l-applikazzjoni tad-derogi mogħtija mill-ANK, u tissottometti rapport annwali lill-Kummissjoni. Peress li l-ESMA se tkun ukoll kompetenti għall-kontroll tal-applikazzjoni tad-derogi fl-Istati taż-ŻEE-EFTA, l-adattament (g)(i) jiżgura li l-ESMA tippreżenta wkoll ir-rapport annwali tagħha lill-Awtorità ta’ Sorveljanza tal-EFTA biex din tkun tista’ teżerċita l-funzjoni ta’ sorveljanza tagħha skont l-Artikolu 109 tal-Ftehim ŻEE.

                  Barra minn hekk, id-data cut-off għad-derogi, mogħtija mill-ANK tal-Istati tal-EFTA li huma membri taż-ŻEE skont il-leġiżlazzjoni fis-seħħ qabel il-MiFIR u li jridu jiġu eżaminati mill-ġdid mill-ESMA sa mhux iktar tard mit-3 ta’ Jannar 2019 konformement mal-Artikolu 4(7) tal-MiFIR, hija modifikata mill-adattament (g)(ii) biex jittieħed kont tad-data tad-dħul fis-seħħ tal-MiFIR fil-kuntest taż-ŻEE.

               Notifiki ta’ nonparteċipazzjoni miċ-ċentri tan-negozjar (adattament (i) b’rabta mar-Regolament (UE) Nru 600/2014)

               Skont l-Artikolu 36(5) tal-MiFIR, ċentru tan-negozjar għandu jinnotifika lill-ESMA u lill-ANK tagħha jekk ma jkunx jixtieq jintrabat mill-Artikolu 36 f’dak li għandu x’jaqsam ma’ derivattivi negozjati fil-borża.

               Fir-rigward taċ-ċentri tan-negozjar fl-Istati taż-ŻEE-EFTA, l-Awtorità ta’ Sorveljanza tal-EFTA hija l-awtorità superviżorja kompetenti u għandha tirċievi n-notifiki tagħhom. L-adattament (i)(i) għalhekk jaġġusta t-test tal-Artikolu 36(5) tal-MiFIR skont dak.

                  Sabiex tiġi ggarantita t-trasparenza ta’ informazzjoni dwar is-suq intern estiż għall-operaturi kollha taż-ŻEE, l-adattament (i)(ii) jistipula li l-ESMA għandha tinkludi wkoll fuq il-lista tagħha ta’ pubblikazzjoni n-notifiki rċevuti mill-Awtorità ta’ Sorveljanza tal-EFTA.

               Obbligu li tingħata liċenzja lill-punti ta’ riferiment ġodda (adattament (j) b’rabta mar-Regolament (UE) Nru 600/2014)

               F’konformità mal-Artikolu 7 tal-Ftehim ŻEE, huma biss l-atti li ġew inkorporati fil-Ftehim ŻEE li huma vinkolanti għall-Istati taż-ŻEE-EFTA. Għaldaqstant, l-obbligu li tingħata liċenzja lill-punti ta’ riferiment ġodda żviluppati wara d-data tad-dħul fis-seħħ tal-MiFIR jista’ għalhekk japplika biss mid-data tad-dħul fis-seħħ tad-Deċiżjoni tal-Kumitat Konġunt li tinkorpora r-Regolament fil-Ftehim ŻEE. L-adattament (j)(i) jaġġusta t-test tal-Artikolu 37(2) skont dak.

                  Barra minn hekk, l-adattament (j)(ii) jibdel ir-riferimenti għall-Artikoli 101 u 102 tat-TFUE b’rabta mar-regoli tal-kompetizzjoni billi jissostitwixxihom bl-Artikoli 53 u 54 tal-Ftehim ŻEE, li jikkostitwixxu l-qafas legali ta’ riferiment komuni bejn il-Partijiet Kontraenti tal-Ftehim ŻEE.

               2019/0022 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar emenda għall-Anness IX (Servizzi Finanzjarji)
                  tal-Ftehim ŻEE

                  (Regolament dwar is-Swieq tal-Istrumenti Finanzjarji (MiFIR) u Direttiva MiFID II)

               (Test b’rilevanza għaż-ŻEE)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114 flimkien mal-Artikolu 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  3
               , u b’mod partikolari l-Artikolu 1(3) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea
                  4
                (il-“Ftehim ŻEE”) daħal fis-seħħ fl-1 ta’ Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li jemenda, fost l-oħrajn, l-Anness IX tal-Ftehim ŻEE li fih dispożizzjonijiet dwar is-servizzi finanzjarji.

               (3)Ir-Regolament (UE) Nru 600/2014 tal-Parlament Ewropew u tal-Kunsill
                  5
                u d-Direttiva 2014/65/UE tal-Parlament Ewropew u tal-Kunsill
                  6
                iridu jiġu inkorporati fil-Ftehim ŻEE.

               (4)Għalhekk, l-Anness IX tal-Ftehim ŻEE jenħtieġ li jiġi emendat skont dan.

               (5)Għaldaqstant jenħtieġ li l-pożizzjoni tal-Unjoni fil-Kumitat Konġunt taż-ŻEE tkun ibbażata fuq l-abbozz ta’ deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f’isem l-Unjoni, fil-Kumitat Konġunt taż-ŻEE dwar l-emenda proposta għall-Anness IX (Servizzi Finanzjarji) tal-Ftehim ŻEE għandha tkun ibbażata fuq l-abbozzi ta’ deċiżjonijiet tal-Kumitat Konġunt taż-ŻEE mehmużin ma’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)

                        Ir-Regolament (UE) Nru 600/2014 tal-Parlament Ewropew u tal-Kunsill tal-15 ta’ Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012, kif irrettifikat mill-ĠU L 270, 15.10.2015, p. 4, mill-ĠU L 187, 12.7.2016, p. 30 u mill-ĠU L 278, 27.10.2017, p. 54.Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE, kif irrettifikata mill-ĠU L 188, 13.7.2016, p. 28, mill-ĠU L 273, 8.10.2016, p. 35 u mill-ĠU L 64, 10.3.2017, p. 116.

                     (2)

                        ĠU L 305, 30.11.1994, p. 6–8.

                     (3)

                        ĠU L 305, 30.11.1994, p. 6.

                     (4)

                        ĠU L 1, 3.1.1994, p. 3.

                     (5)

                        Ir-Regolament (UE) Nru 600/2014 tal-Parlament Ewropew u tal-Kunsill tal-15 ta’ Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012, kif irrettifikat mill-ĠU L 270, 15.10.2015, p. 4, mill-ĠU L 187, 12.7.2016, p. 30 u mill-ĠU L 278, 27.10.2017, p. 54.

                     (6)

                        Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE, kif irrettifikata mill-ĠU L 188, 13.7.2016, p. 28, mill-ĠU L 273, 8.10.2016, p. 35 u mill-ĠU L 64, 10.3.2017, p. 116.

    ---documentbreak---

               IL-KUMMISSJONI EWROPEA
            Brussell, 31.1.2019
            COM(2019) 32 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar emenda għall-Anness IX (Servizzi Finanzjarji)tal-Ftehim ŻEE(Regolament dwar is-Swieq tal-Istrumenti Finanzjarji (MiFIR) u Direttiva MiFID II)

               ANNESS

               DEĊIŻJONI TAL-KUMITAT KONĠUNT TAŻ-ŻEE
                  Nru

               ta’

               li temenda l-Anness IX (Servizzi Finanzjarji) tal-Ftehim ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (il-“Ftehim ŻEE”), u b’mod partikolari l-Artikolu 98 tiegħu,

               Billi:

               (1)Ir-Regolament (UE) Nru 600/2014 tal-Parlament Ewropew u tal-Kunsill tal-15 ta’ Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012
                  1
               , kif irrettifikat mill-ĠU L 270, 15.10.2015, p. 4, mill-ĠU L 187, 12.7.2016, p. 30 u mill-ĠU L 278, 27.10.2017, p. 54, irid jiġi inkorporat fil-Ftehim ŻEE.

               (2)Ir-Regolament (UE) 2016/1033 tal-Parlament Ewropew u tal-Kunsill tat-23 ta’ Ġunju 2016 li jemenda r-Regolament (UE) Nru 600/2014 dwar is-swieq tal-istrumenti finanzjarji, ir-Regolament (UE) Nru 596/2014 dwar l-abbuż tas-suq u r-Regolament (UE) Nru 909/2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli
                  2
                jrid jiġi inkorporat fil-Ftehim ŻEE.

               (3)Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE
                  3
               , kif irrettifikata mill-ĠU L 188, 13.7.2016, p. 28, mill-ĠU L 273, 8.10.2016, p. 35 u mill-ĠU L 64, 10.3.2017, p. 116, trid tiġi inkorporata fil-Ftehim ŻEE.

               (4)Id-Direttiva (UE) 2016/1034 tal-Parlament Ewropew u tal-Kunsill tat-23 ta’ Ġunju 2016 li temenda d-Direttiva 2014/65/UE dwar is-swieq fl-istrumenti finanzjarji
                  4
                trid tiġi inkorporata fil-Ftehim ŻEE.

               (5)Id-Direttiva 2014/65/UE tħassar id-Direttiva 2004/39/KE tal-Parlament Ewropew u tal-Kunsill
                  5
               , li hija inkorporata fil-Ftehim ŻEE u li konsegwentement trid titħassar skont il-Ftehim ŻEE.

               (6)Ir-Regolament (UE) Nru 600/2014 tal-Parlament Ewropew u tal-Kunsill jispeċifika l-każijiet li fihom l-Awtorità Bankarja Ewropea (ABE) u l-Awtorità Ewropea tat-Titoli u s-Swieq (ESMA) jistgħu temporanjament jipprojbixxu jew jirrestrinġu ċerti attivitajiet finanzjarji, u jistabbilixxi l-kundizzjonijiet neċessarji f’konformità, rispettivament, mal-Artikolu 9(5) tar-Regolament (UE) Nru 1093/2010 tal-Parlament Ewropew u tal-Kunsill
                  6
                u tar-Regolament (UE) Nru 1095/2010 tal-Parlament Ewropew u tal-Kunsill
                  7
               . Għall-finijiet tal-Ftehim ŻEE, dawn is-setgħat għandhom jiġu eżerċitati mill-Awtorità ta’ Sorveljanza tal-EFTA fir-rigward tal-Istati tal-EFTA, skont il-punti 31g u 31i tal-Anness IX tal-Ftehim ŻEE u skont il-kundizzjonijiet preskritti fih. Biex żgur ikun hemm integrazzjoni tal-għarfien espert tal-ABE u tal-ESMA fil-proċess u konsistenza bejn iż-żewġ pilastri taż-ŻEE, tali deċiżjonijiet tal-Awtorità ta’ Sorveljanza tal-EFTA se jiġu adottati abbażi ta’ abbozzi mħejjija mill-ABE jew mill-ESMA, skont il-każ. Dan jippreserva l-vantaġġi ewlenin ta’ superviżjoni minn awtorità waħda. Il-Partijiet Kontraenti jaqblu li din id-Deċiżjoni timplimenta l-ftehim rifless fil-konklużjonijiet
                  8
                tal-Ministri tal-Finanzi u l-Ekonomija tal-UE u taż-ŻEE-EFTA tal-14 ta’ Ottubru 2014 dwar l-inkorporazzjoni tar-Regolamenti dwar l-Awtoritajiet Superviżorji Ewropej tal-UE fil-Ftehim ŻEE.

               (7)Għalhekk, l-Anness IX tal-Ftehim ŻEE jenħtieġ li jiġi emendat skont dan,

               ADOTTA DIN ID-DEĊIŻJONI:

               Artikolu 1

               L-Anness IX tal-Ftehim ŻEE għandu jiġi emendat kif ġej:

               1.Dan li ġej jiżdied mal-punt 13b (id-Direttiva 2002/92/KE tal-Parlament Ewropew u tal-Kunsill):

               “, kif emendata bi:

               -32014 L 0065: Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 (ĠU L 173, 12.6.2014, p. 349), kif irrettifikata mill-ĠU L 188, 13.7.2016, p. 28, mill-ĠU L 273, 8.10.2016, p. 35 u mill-ĠU L 64, 10.3.2017, p. 116.”

               2.It-test tal-punt 31ba (id-Direttiva 2004/39/KE tal-Parlament Ewropew u tal-Kunsill) qed jinbidel b’dan li ġej:

               “32014 L 0065: Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349), kif irrettifikata mill-ĠU L 188, 13.7.2016, p. 28, mill-ĠU L 273, 8.10.2016, p. 35 u mill-ĠU L 64, 10.3.2017, p. 116, kif emendata bi:

               -32016 L 1034: Id-Direttiva (UE) 2016/1034 tal-Parlament Ewropew u tal-Kunsill tat-23 ta’ Ġunju 2016 (ĠU L 175, 30.6.2016, p. 8).

               Għall-finijiet ta’ dan il-Ftehim, id-dispożizzjonijiet tad-Direttiva għandhom jinqraw bl-adattamenti li ġejjin:

               (a)Minkejja d-dispożizzjonijiet tal-Protokoll 1 ta’ dan il-Ftehim, u sakemm mhux previst mod ieħor f’dan il-Ftehim, it-termini ‘Stat Membru/i’ u ‘awtoritajiet kompetenti’ għandhom jinftiehmu li qed jinkludu, apparti t-tifsira tagħhom fid-Direttiva, l-Istati tal-EFTA u l-awtoritajiet kompetenti tagħhom, rispettivament.

               (b)Referenzi għal ‘membri tas-SEBĊ’ għandhom jinftiehmu li jinkludu, apparti t-tifsira tagħhom fid-Direttiva, il-banek ċentrali nazzjonali tal-Istati tal-EFTA.

               (c)Referenzi għal atti oħrajn fid-Direttiva għandhom jitqiesu rilevanti sal-punt u b’mod illi dawk l-atti jiġu inkorporati fil-Ftehim.

               (d)Fl-Artikolu 3(2), fir-rigward tal-Istati tal-EFTA, il-kliem ‘2 ta’ Lulju 2014’ għandu jsir ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta’… [din id-Deċiżjoni]’ u l-kliem ‘3 ta’ Lulju 2019’ għandu jsir ‘ħames snin minn hemm ’il quddiem’.

               (e)Fl-Artikolu 16(11), fir-rigward tal-Istati tal-EFTA, il-kliem ‘2 ta’ Lulju 2014’ għandu jsir ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta’… [din id-Deċiżjoni]’.

               (f)Fl-Artikolu 41(2), il-kelma ‘Unjoni’ għandha tiġi mibdula bil-kelma ‘ŻEE’.

               (g)Fl-Artikolu 57:

               (i)fit-tieni subparagrafu tal-paragrafu 5, il-kliem ‘għandha tieħu azzjoni’ għandu jinbidel bil-kliem ‘ESMA jew, skont il-każ, l-Awtorità ta’ Sorveljanza tal-EFTA għandha tieħu azzjoni’;

               (ii)fil-paragrafu 6, il-kliem ‘jew, skont il-każ, l-Awtorità ta’ Sorveljanza tal-EFTA’ għandu jiddaħħal wara l-kelma ‘ESMA’.

               (h)Fil-punti (f) u (g) tal-Artikolu 70(6), fir-rigward tal-Istati tal-EFTA, il-kliem ‘2 ta’ Lulju 2014’ għandu jsir ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta’… [din id-Deċiżjoni]’.

               (i)Fl-Artikolu 79:

               (i)fit-tieni subparagrafu tal-paragrafu 1, il-kliem ‘jew, skont il-każ, l-Awtorità ta’ Sorveljanza tal-EFTA’ għandu jiddaħħal wara l-kelma ‘ESMA’;

               (ii)fil-ħames subparagrafu tal-paragrafu 1, il-kliem ‘, l-Awtorità ta’ Sorveljanza tal-EFTA’ għandu jiddaħħal wara l-kliem ‘il-Kummissjoni, l-ESMA’.

               (j)Fl-Artikolu 81(5), fl-Artikolu 82(2) u fl-Artikolu 87(1), il-kliem ‘jew, skont il-każ, l-Awtorità ta’ Sorveljanza tal-EFTA’ jiddaħħal wara l-kelma ‘ESMA’.

               (k)Fl-Artikolu 86, il-kliem ‘ESMA, li’ għandu jinbidel bil-kliem ‘ESMA. L-ESMA jew, skont il-każ, l-Awtorità ta’ Sorveljanza tal-EFTA’.

               (l)Fl-Artikolu 95(1), fir-rigward tal-Istati tal-EFTA, il-kliem ‘3 ta’ Jannar 2018’ għandu jsir ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta’… [din id-Deċiżjoni]’.”

               3.It-test tal-punt 31baa (imħassar) huwa sostitwit b’dan li ġej:

               “32014 R 0600: Ir-Regolament (UE) Nru 600/2014 tal-Parlament Ewropew u tal-Kunsill tal-15 ta’ Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012 (ĠU L 173, 12.6.2014, p. 84), kif irrettifikat mill-ĠU L 270, 15.10.2015, p. 4, mill-ĠU L 187, 12.7.2016, p. 30 u mill-ĠU L 278, 27.10.2017, p. 54, kif emendat bi:

               -32016 R 1033: Ir-Regolament (UE) 2016/1033 tal-Parlament Ewropew u tal-Kunsill tat-23 ta’ Ġunju 2016 (ĠU L 175, 30.6.2016. p. 1).

               Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:

               (a)Minkejja d-dispożizzjonijiet tal-Protokoll 1 ta’ dan il-Ftehim, u sakemm mhux previst mod ieħor f’dan il-Ftehim, it-termini ‘Stat Membru/i’ u ‘awtoritajiet kompetenti’ għandhom jinftiehmu li qed jinkludu, apparti t-tifsira tagħhom fir-Regolament, l-Istati tal-EFTA u l-awtoritajiet kompetenti tagħhom, rispettivament.

               (b)Referenzi għal ‘membri tas-SEBĊ’ għandhom jinftiehmu li jinkludu, apparti t-tifsira tagħhom fir-Regolament, il-banek ċentrali nazzjonali tal-Istati tal-EFTA.

               (c)Sakemm mhux previst mod ieħor f’dan il-Ftehim, l-Awtorità Bankarja Ewropea (ABE) jew l-Awtorità Ewropea tat-Titoli u s-Swieq (ESMA), skont il-każ, u l-Awtorità ta’ Sorveljanza tal-EFTA għandhom jikkooperaw, jiskambjaw informazzjoni u jikkonsultaw lil xulxin għall-finijiet tar-Regolament, b’mod partikolari qabel ma tittieħed kwalunkwe azzjoni.

               (d)Referenzi għal atti oħrajn fir-Regolament għandhom jitqiesu rilevanti sal-punt u b’mod illi dawk l-atti jiġu inkorporati fil-Ftehim.

               (e)Referenzi għas-setgħat tal-ESMA skont l-Artikolu 19 tar-Regolament (UE) Nru 1095/2010 tal-Parlament Ewropew u tal-Kunsill li jinsabu fir-Regolament jinftiehmu bħala li jirreferu, fil-każijiet previsti fi u f’konformità mal-punt 31i ta’ dan l-Anness, għas-setgħat tal-Awtorità ta’ Sorveljanza tal-EFTA fir-rigward tal-Istati tal-EFTA.

               (f)Fil-punt (e) tal-Artikolu 1(1):

               (i)fir-rigward tal-Istati tal-EFTA, il-kliem ‘l-awtoritajiet kompetenti, l-ESMA u l-ABE’ għandu jsir ‘l-awtoritajiet kompetenti u l-Awtorità ta’ Sorveljanza tal-EFTA’;

               (ii)il-kliem ‘jew, fir-rigward tal-Istati tal-EFTA, l-Awtorità ta’ Sorveljanza tal-EFTA’ għandu jiddaħħal wara l-kliem ‘setgħat tal-ESMA’.

               (g)Fl-Artikolu 4:

               (i)fil-paragrafu 4, il-kliem ‘u lill-Awtorità ta’ Sorveljanza tal-EFTA’ għandu jiddaħħal wara l-kliem ‘il-Kummissjoni’;

               (ii)fil-paragrafu 7, il-kliem ‘jew, fir-rigward ta’ derogi mogħtija mill-awtoritajiet kompetenti tal-Istati tal-EFTA, qabel id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru .../... ta’ ... [din id-Deċiżjoni]’ għandu jiddaħħal wara l-kliem ‘3 ta’ Jannar 2018’.

               (h)Fl-Artikolu 7(1), fl-Artikolu 9(2), fl-Artikolu 11(1) u fl-Artikolu 19(1), il-kliem ‘u lill-Awtorità ta’ Sorveljanza tal-EFTA’ għandu jiddaħħal wara l-kliem ‘il-Kummissjoni’.

               (i)Fl-Artikolu 36(5):

               (i)fl-ewwel u fit-tieni sentenza, fir-rigward tal-Istati tal-EFTA, il-kelma ‘ESMA’ għandha ssir ‘l-Awtorità ta’ Sorveljanza tal-EFTA’;

               (ii)il-kliem ‘u għandha tinkludi fil-lista n-notifiki kollha rċevuti mill-Awtorità ta’ Sorveljanza tal-EFTA’ għandu jiddaħħal wara l-kliem ‘L-ESMA għandha tippubblika lista tan-notifiki kollha li tirċievi’.

               (j)Fl-Artikolu 37(2):

               (i)Fir-rigward tal-Istati tal-EFTA, il-kliem ‘3 ta’ Jannar 2018’ għandu jsir ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta’… [din id-Deċiżjoni]’;

               (ii)il-kliem ‘Artikoli 101 u 102 tat-TFUE’ għandu jinbidel bil-kliem ‘Artikoli 53 u 54 tal-Ftehim ŻEE’.

               (k)Fl-Artikolu 40:

               (i)fir-rigward tal-Istati tal-EFTA, fil-paragrafi 1 sa 4, 6 u 7, il-kelma ‘ESMA’ għandha ssir ‘l-Awtorità ta’ Sorveljanza tal-EFTA’;

               (ii)fir-rigward tal-Istati tal-EFTA, fil-paragrafu 2, il-kliem ‘dritt tal-Unjoni’ għandu jsir ‘Ftehim ŻEE’;

               (iii)fil-paragrafu 3, il-kliem ‘wara konsultazzjoni mal-korpi pubbliċi’ għandu jinbidel bil-kliem ‘wara konsultazzjoni mal-korpi pubbliċi min-naħa tal-ESMA’;

               (iv)fil-paragrafu 3, il-kliem ‘mingħajr il-ħruġ tal-opinjoni’ se jinbidel bil-kliem ‘mingħajr il-ħruġ tal-opinjoni min-naħa tal-ESMA’;

               (v)fil-paragrafu 5, il-kliem ‘kwalunkwe deċiżjoni li tieħu azzjoni’ għandu jinbidel bil-kliem ‘kull deċiżjoni tagħha li tieħu azzjoni’;

               (vi)fil-paragrafu 5, il-kliem ‘. L-Awtorità ta’ Sorveljanza tal-EFTA għandha tippubblika fuq is-sit web tagħha avviż dwar kull deċiżjoni tagħha li tieħu xi azzjoni skont dan l-Artikolu. Referenza għall-pubblikazzjoni tal-avviż mill-Awtorità ta’ Sorveljanza tal-EFTA għandha titqiegħed fuq is-sit web tal-ESMA’ għandu jiddaħħal wara l-kliem ‘dan l-Artikolu’.

               (l)Fl-Artikolu 41:

               (i)fir-rigward tal-Istati tal-EFTA, fil-paragrafi 1 sa 4, 6 u 7, il-kelma ‘ABE’ għandha ssir ‘l-Awtorità ta’ Sorveljanza tal-EFTA’;

               (ii)fir-rigward tal-Istati tal-EFTA, fil-paragrafu 2, il-kliem ‘dritt tal-Unjoni’ għandu jsir ‘Ftehim ŻEE’;

               (iii)fil-paragrafu 3, il-kliem ‘mingħajr il-ħruġ tal-opinjoni’ se jinbidel bil-kliem ‘mingħajr il-ħruġ tal-opinjoni min-naħa tal-ABE’;

               (iv)fil-paragrafu 5, il-kliem ‘kwalunkwe deċiżjoni li tieħu azzjoni’ għandu jinbidel bil-kliem ‘kull deċiżjoni tagħha li tieħu azzjoni’;

               (v)fil-paragrafu 5, il-kliem ‘. L-Awtorità ta’ Sorveljanza tal-EFTA għandha tippubblika fuq is-sit web tagħha avviż dwar kull deċiżjoni tagħha li tieħu xi azzjoni skont dan l-Artikolu. Referenza għall-pubblikazzjoni tal-avviż mill-Awtorità ta’ Sorveljanza tal-EFTA għandha titqiegħed fuq is-sit web tal-ABE’ għandu jiddaħħal wara l-kliem ‘dan l-Artikolu’.

               (m)Fl-Artikolu 45:

               (i)fil-paragrafu 1, il-kliem ‘jew, fil-każ tal-Istati tal-EFTA, l-Awtorità ta’ Sorveljanza tal-EFTA’ jiddaħħal wara l-kelma ‘ESMA’;

               (ii)fil-paragrafi 2, 4, 5, 8 u 9 u fl-ewwel subparagrafu tal-paragrafu 3, il-kliem ‘jew, skont il-każ, l-Awtorità ta’ Sorveljanza tal-EFTA’ għandu jiddaħħal wara l-kelma ‘ESMA’;

               (iii)fit-tieni u fit-tielet subparagrafu tal-paragrafu 3, il-kliem ‘jew, skont il-każ, tħejji abbozzi għall-Awtorità ta’ Sorveljanza tal-EFTA,’ għandu jiddaħħal wara l-kliem ‘qabel tieħu kwalunkwe miżura’;

               (iv)fil-paragrafu 6, il-kliem ‘kwalunkwe deċiżjoni’ għandu jsir ‘kull deċiżjoni tagħha’;

               (v)fil-paragrafu 6, il-kliem ‘. L-Awtorità ta’ Sorveljanza tal-EFTA għandha tippubblika fuq is-sit web tagħha avviż dwar kull deċiżjoni tagħha li timponi jew iġġedded kwalunkwe miżura msemmija fil-paragrafu 1(c). Referenza għall-pubblikazzjoni tal-avviż mill-Awtorità ta’ Sorveljanza tal-EFTA għandha titqiegħed fuq is-sit web tal-ESMA’ għandu jiddaħħal wara l-kliem ‘paragrafu 1(c)’;

               (vi)fil-paragrafu 7, il-kliem ‘fuq is-sit web tal-ESMA jew, fir-rigward ta’ miżuri meħuda mill-Awtorità ta’ Sorveljanza tal-EFTA, meta l-avviż jiġi ppubblikat fuq is-sit web tal-Awtorità ta’ Sorveljanza tal-EFTA,’ għandu jiddaħħal wara l-kliem ‘meta jiġi ppubblikat l-avviż’.”

               4.L-inċiż li ġej jiżdied mal-punt 31bc (ir-Regolament (UE) Nru 648/2012 tal-Parlament Ewropew u tal-Kunsill):

               “-32014 R 0600: Ir-Regolament (UE) Nru 600/2014 tal-Parlament Ewropew u tal-Kunsill tal-15 ta’ Mejju 2014 (ĠU L 173, 12.6.2014, p. 84), kif irrettifikat mill-ĠU L 270, 15.10.2015, p. 4, mill-ĠU L 187, 12.7.2016, p. 30 u mill-ĠU L 278, 27.10.2017, p. 54.”

               Artikolu 2

               It-testi tar-Regolamenti (UE) Nru 600/2014, kif irrettifikat mill-ĠU L 270, 15.10.2015, p. 4, ĠU L 187, 12.7.2016, p. 30 u mill-ĠU L 278, 27.10.2017, p. 54, u (UE) 2016/1033 u tad-Direttivi 2014/65/UE, kif irrettifikata mill-ĠU L 188, 13.7.2016, p. 28, ĠU L 273, 8.10.2016, p. 35 u mill-ĠU L 64, 10.3.2017, p. 116, u (UE) 2016/1034 bil-lingwa Iżlandiża u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.

               Artikolu 3

               Din id-Deċiżjoni għandha tidħol fis-seħħ l-għada tal-aħħar notifika skont l-Artikolu 103(1) tal-Ftehim ŻEE
                  9*.

               Artikolu 4

               Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     tal-Kumitat Konġunt taż-ŻEE

               Dikjarazzjoni Konġunta mill-Partijiet Kontraenti

               għad-Deciżjoni Nru […] li tinkorpora d-Direttiva 2014/65/UE fil-Ftehim ŻEE

               [għall-adozzjoni mad-Deċiżjoni u għall-pubblikazzjoni fil-ĠU]

               Il-Partijiet Kontraenti jaqblu li l-inkorporazzjoni fil-Ftehim ŻEE tad-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE hija bla preġudizzju għar-regoli nazzjonali tal-applikazzjoni ġenerali b’rabta mal-kontroll tal-investiment dirett barrani għall-finijiet ta’ sigurtà jew ta’ ordni pubbliku.

                     (1)

                        ĠU L 173, 12.6.2014, p. 84.

                     (2)

                        ĠU L 175, 30.6.2016, p. 1.

                     (3)

                        ĠU L 173, 12.6.2014, p. 349.

                     (4)

                        ĠU L 175, 30.6.2016, p. 8.

                     (5)

                        ĠU L 145, 30.4.2004, p. 1.

                     (6)

                        ĠU L 331, 15.12.2010, p. 12.

                     (7)

                        ĠU L 331, 15.12.2010, p. 84.

                     (8)

                        Il-Konklużjonijiet tal-Kunsill tal-Ministri tal-Finanzi u l-Ekonomija tal-UE u ż-ŻEE-EFTA, 14178/1/14 REV 1.

                     (9)
                  *
                        [Ma huwa indikat l-ebda rekwiżit kostituzzjonali.] [Rekwiżiti kostituzzjonali indikati.]


               IL-KUMMISSJONI EWROPEA
            Brussell, 22.2.2019
            COM(2019) 105 final
            2019/0055(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni, fil-Kumitat Konġunt stabbilit permezz tal-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra, dwar l-adozzjoni tar-Regoli ta’ Proċedura tiegħu

               MEMORANDUM TA’ SPJEGAZZJONI

               1.IS-SUĠĠETT TAL-PROPOSTA

                  Il-proposta tikkonċerna d-deċiżjoni li tistabbilixxi l-pożizzjoni li għandha tiġi adottata f’isem l-Unjoni fil-Kumitat Konġunt li twaqqaf permezz tal-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra, b’rabta mal-adozzjoni prevista ta’ deċiżjoni dwar ir-Regoli ta’ Proċedura tal-Kumitat Konġunt.

               2.KUNTEST TAL-PROPOSTA

               2.1.Ftehim ta’ Sħubija Strateġika bejn UE u l-Ġappun

               Il-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra (“il-Ftehim”) għandu l-għan li jsaħħaħ is-sħubija bejn l-UE u l-Istati Membri tagħha u l-Ġappun, kif ukoll li japprofondixxi u jsaħħaħ il-kooperazzjoni bilaterali dwar kwistjonijiet ta’ interess reċiproku, filwaqt li jirrifletti valuri u prinċipji komuni. Dan se jsir permezz ta’ miżuri, billi jiġi intensifikat id-djalogu f’livell għoli. Il-Ftehim se joħloq qafas koerenti u legalment vinkolanti għar-relazzjonijet tal-UE mal-Ġappun. Il-Ftehim ġie ffirmat f’Tokyo fis-17 ta’ Lulju 2018, u mill-1 ta’ Frar 2019 se jiġi applikat b’mod proviżorju.

               2.2.Il-Kumitat Konġunt

               Il-Kumitat Konġunt twaqqaf bl-Artikolu 42 tal-Ftehim. Il-kompitu ewlieni tiegħu huwa li jikkoordina s-sħubija globali li hija mibnija fuq il-Ftehim, u jiżgura l-funzjonament tajjeb u l-implimentazzjoni effettiva tal-Ftehim. Il-funzjonijiet l-oħra tal-Kumitat Konġunt jinkludu: li jkun forum fejn jiġi spjegat kull tibdil rilevanti fil-politiki, fil-programmi jew fil-kompetenzi li jkunu rilevanti għal dan il-Ftehim; li jiddeċiedi dwar oqsma oħrajn ta’ kooperazzjoni li mhumiex elenkati fil-Ftehim, dment li jkunu konsistenti mal-għanijiet tal-Ftehim; u li jagħmel ħiltu biex isolvi tilwim li jista’ jinqala’ mill-interpretazzjoni, l-applikazzjoni jew l-implimentazzjoni tal-Ftehim.

               Il-Kumitat Konġunt għandu jagħmel rakkomandazzjonijiet u jadotta deċiżjonijiet, fejn ikun xieraq, u jiffaċilita aspetti speċifiċi tal-kooperazzjoni abbażi tal-Ftehim. Il-Kumitat Konġunt jopera b’kunsens u jinħtieġ li jiltaqa’ darba fis-sena f’Tokyo u fi Brussell b’mod alternat. Il-Kumitat Konġunt jadotta r-regoli ta’ proċedura tiegħu.

               2.3.L-att previst tal-Kumitat Konġunt

               L-għan tal-att previst huwa li jiġu adottati, skont l-Artikolu 42(5) tal-Ftehim, ir-regoli ta’ proċedura li jirregolaw l-organizzazzjoni tal-Kumitat Konġunt, biex isseħħ l-implimentazzjoni tal-Ftehim.

               3.Il-pożizzjoni li għandha tittieħed f’isem l-Unjoni

               Il-pożizzjoni li għandha tiġi adottata f’isem l-Unjoni jenħtieġ li jkollha fil-mira l-adozzjoni tar-regoli ta’ proċedura tal-Kumitat Konġunt. Il-pożizzjoni jenħtieġ li tkun ibbażata fuq l-abbozzi ta’ deċiżjonijiet tal-Kumitat Konġunt.

               4.BAŻI ĠURIDIKA, SUSSIDJARJETÀ U PROPORZJONALITÀ

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti legali” jinkludi l-atti li jkollhom effetti legali skont ir-regoli tad-dritt internazzjonali li jirregola l-korp ikkonċernat. Dan jinkludi wkoll l-istrumenti li ma għandhomx effett vinkolanti skont id-dritt internazzjonali, li iżda “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  1
               .

               4.1.2.Applikazzjoni għall-każ preżenti

               Il-Kumitat Konġunt huwa korp stabbilit mill-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra.

               L-att li l-Kumitat Konġunt huwa msejjaħ biex jadotta jikkostitwixxi att li għandu effetti legali. Dan għaliex, skont l-Artikolu 42(2)(g) tal-Ftehim, il-Kumitat Konġunt irid jadotta deċiżjonijiet li huma vinkolanti fuq il-Partijiet tal-Ftehim.

               L-att previst la jissupplimenta u lanqas jemenda l-qafas istituzzjonali tal-Ftehim.

               Għaldaqstant, l-Artikolu 218(9) tat-TFUE huwa l-bażi ġuridika proċedurali għad-deċiżjoni proposta.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva biex tittieħed deċiżjoni skont l-Artikolu 218(9) tat-TFUE tiddependi primarjament mill-objettiv u mill-kontenut tal-att previst li dwaru tittieħed pożizzjoni f’isem l-Unjoni. Jekk l-att previst ikollu żewġ għanijiet jew żewġ komponenti, u jekk wieħed minn dawn l-għanijiet jew il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċement inċidentali, id-deċiżjoni skont l-Artikolu 218(9) tat-TFUE trid tkun ibbażata fuq bażi ġuridika sostantiva waħda, jiġifieri dik meħtieġa mill-għan jew mill-komponent ewlieni jew predominanti.

               4.2.2.Applikazzjoni għall-każ preżenti

               Ir-regoli tal-proċedura jikkonċernaw il-funzjonament ġenerali ta’ korp stabbilit abbażi ta’ ftehim. Għalhekk, il-qasam li fih taqa’ d-deċiżjoni prevista jrid jiġi stabbilit fid-dawl tal-Ftehim kollu kemm hu
                  2
               .

               Filwaqt li jittieħdu inkonsiderazzjoni l-għadd u n-natura tad-dispożizzjonijiet tal-PESK fil-Ftehim, l-objettiv ewlieni u l-kontenut tal-att previst jirrigwardaw il-kooperazzjoni ekonomika, finanzjarja u teknika ma’ pajjiżi terzi.  Dan huwa l-każ minkejja l-fatt li l-iffirmar tal-Ftehim kien ibbażat fuq l-Artikolu 37 tat-TUE u l-Artikolu 212(1) tat-TFUE. Il-valutazzjoni nbidlet fid-dawl tas-sentenza sussegwenti tal-Qorti fil-kawża C-244/17 il-Kummissjoni vs il-Kunsill (il-Każakistan). Għaldaqstant, l-Artikolu 212(1) tat-TFUE huwa l-bażi ġuridika sostantiva tad-deċiżjoni proposta.

               4.3.Konklużjoni

               Għaldaqstant il-bażi ġuridika tad-deċiżjoni proposta jinħtieġ li tkun l-Artikolu 212(1) tat-TFUE, flimkien mal-Artikolu 218(9) tat-TFUE.

               2019/0055 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f’isem l-Unjoni, fil-Kumitat Konġunt stabbilit permezz tal-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra, dwar l-adozzjoni tar-Regoli ta’ Proċedura tiegħu

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 212(1) flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra
                  3
                (“il-Ftehim”) ġie ffirmat f’Tokyo fis-17 ta’ Lulju 2018 u ġie applikat b’mod proviżorju mill-1 ta’ Frar 2019.

               (2)L-Artikolu 42(1) tal-Ftehim jistabbilixxi Kumitat Konġunt li jikkoordina s-sħubija globali li hija mibnija fuq il-Ftehim (“il-Kumitat Konġunt”).

               (3)L-Artikolu 42(5) tal-Ftehim jipprevedi li l-Kumitat Konġunt għandu jadotta r-regoli ta’ proċedura tiegħu.

               (4)Ir-regoli ta’ proċedura tal-Kumitat Konġunt jenħtieġ li jiġu adottati malajr kemm jista’ jkun sabiex tiġi żgurata l-implimentazzjoni effettiva tal-Ftehim.

               (5)Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt peress li r-Regoli ta’ Proċedura jiddeterminaw kif jaħdem il-Kumitat Konġunt, li għandu r-responsabbiltà li jamministra l-Ftehim u li jiżgura l-implimentazzjoni korretta tiegħu.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni fl-ewwel laqgħa tal-Kumitat Konġunt stabbilit skont l-Artikolu 42 tal-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra, fir-rigward tal-adozzjoni tar-Regoli ta’ Proċedura tiegħu, għandha tkun biex il-Kumitat Konġunt jappoġġa l-adozzjoni tar-Regoli ta’ Proċedura tiegħu kif stabbilit fl-abbozz tad-Deċiżjoni tal-Kumitat Konġunt, mehmuż ma’ din id-Deċiżjoni.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Il-Kawża C-399/12 il-Ġermanja vs il-Kunsill (OIV), ECLI:EU:C:2014:2258, il-paragrafi 61-64.

                     (2)

                        Il-Kawża C-244/17 il-Kummissjoni vs il-Kunsill (il-Każakistan), ECLI:EU:C:2018:662, il-paragrafu 40.

                     (3)

                        ĠU L 216, 24.8.2018, p. 4.

    ---documentbreak---

               IL-KUMMISSJONI EWROPEA
            Brussell, 22.2.2019
            COM(2019) 105 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt stabbilit permezz tal-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra, dwar l-adozzjoni tar-Regoli ta’ Proċedura tiegħu

               ANNESS

               ID-DEĊIŻJONI Nru 1/2019
                  TAL-KUMITAT KONĠUNT STABBILIT
                  MILL-FTEHIM TA’ SĦUBIJA STRATEĠIKA BEJN L-UE U L-ĠAPPUN

               ta’ …

               li tadotta r-regoli ta’ proċedura tiegħu

               IL-KUMITAT KONĠUNT,

               Wara li kkunsidra l-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Ġappun, min-naħa l-oħra
                  1
                (“il-Ftehim”), u b’mod partikolari l-Artikolu 42 tiegħu,

               Billi:

               (1)Sa mill-1 ta’ Frar 2019, ġew applikati partijiet mill-Ftehim sakemm dan jidħol fis-seħħ.

               (2)Sabiex tiġi żgurata l-applikazzjoni effettiva sakemm jidħol fis-seħħ il-Ftehim, il-Kumitat Konġunt jinħtieġ li jiġi stabbilit malajr kemm jista’ jkun,

               (3)Skont l-Artikolu 42, il-paragrafu 5 tal-Ftehim, il-Kumitat Konġunt jinħtieġ li jadotta r-regoli ta’ proċedura tiegħu,

               ADOTTA DIN ID-DEĊIŻJONI:

               1.Ir-regoli ta’ proċedura tal-Kumitat Konġunt, kif stipulati fl-Anness, huma b’dan adottati.

               2.Din id-Deċiżjoni se tidħol fis-seħħ fid-data tal-adozzjoni tagħha.

               Iffirmat fi …,

                     Għall-Kumitat Konġunt

                     Il-Kopresidenti

               Anness tad-Deċiżjoni Nru 1/2019

               Ftehim ta’ Sħubija Strateġika
                  bejn l-Unjoni Ewropea u l-Istati Membri tagħha, minn naħa waħda,
                  u l-Ġappun, min-naħa l-oħra

               Regoli ta’ Proċedura tal-Kumitat Konġunt

               Artikolu 1

               Kompiti u konfigurazjoni

               1.Il-Kumitat Konġunt se jwettaq il-kompiti previsti fl-Artikolu 42 tal-Ftehim ta’ Sħubija Strateġika bejn l-Unjoni Ewropea u l-Istati Membri tagħha, minn hawn ’il quddiem imsejħa “il-Parti tal-Unjoni”, minn naħa waħda, u l-Ġappun, min-naħa l-oħra (“il-Ftehim”).

               2.Il-Kumitat Konġunt jkun magħmul minn rappreżentanti tal-Partijiet.

               Artikolu 2

               President

               Il-Kumitat Konġunt se jkun kopresedut mir-rappreżentanti tal-Parti tal-Unjoni, minn naħa waħda, u l-Ġappun min-naħa l-oħra. Minn hawn ’il quddiem imsejħa kollettivament bħala l-“Partijiet” u individwalment bħala l-“Parti”.

               Artikolu 3

               Laqgħat

               1.Il-Kumitat Konġunt normalment jiltaqa’ darba fis-sena f’Tokyo u fi Brussell b’mod alternat, f’data li tiġi stabbilita b’kunsens. Jiltaqa’ wkoll b’kunsens fuq talba ta’ xi waħda mill-Partijiet.

               2.Il-Kumitat Konġunt normalment jiltaqa’ fil-livell ta’ uffiċjali għolja, dment li l-Partijiet ma jiftehmux mod ieħor.

               Artikolu 4

               Sessjonijiet Pubbliċi

               Sakemm ma jiġix deċiż mod ieħor mill-Partijiet, il-laqgħat tal-Kumitat Konġunt ma jkunux pubbliċi.

               Artikolu 5

               Segretarji

               Rappreżentant tas-Servizz Ewropew għall-Azzjoni Esterna u rappreżentant tad-Dipartiment għall-Affarijiet Barranin tal-Ġappun se jservu flimkien bħala Segretarji tal-Kumitat Konġunt. Il-komunikazzjoni kollha mal-Kopresidenti tal-Kumitat Konġunt u mingħandhom tingħadda lis-segretarji.

               Artikolu 6

               Parteċipanti

               1.Qabel kull laqgħa, il-Kopresidenti jiġu infurmati, permezz tas-Segretarjat, dwar il-konfigurazzjoni tad-delegazzjoni ta’ kull Parti li tkun prevista.

               2.Fejn ikun xieraq u bil-kunsens tal-Partijiet, esperti jew rappreżentanti ta’ entitajiet rilevanti jistgħu jiġu mistiedna jattendu l-laqgħat tal-Kumitat Konġunt bħala osservaturi jew sabiex jagħtu informazzjoni dwar suġġett partikolari.

               Artikolu 7

               Aġendi tal-laqgħat

               1.Il-Kopresidenti jfasslu aġenda proviżorja għal kull laqgħa.

               2.L-aġenda Proviżorja tiġi stabbilita sa mhux aktar tard minn ħmistax-il jum qabel il-bidu tal-laqgħa.

               3.L-aġenda finali tiġi adottata mill-Kumitat Konġunt fil-bidu ta’ kull laqgħa. Jistgħu jiddaħħlu fl-aġenda punti oħra apparti dawk fl-aġenda proviżorja jekk il-Partijiet jiddeċiedu li jsir hekk.

               4.Il-kopresidenti jistgħu jiddeċiedu li jqassru l-limitu ta’ żmien imsemmi fil-paragrafu 2 fejn meħtieġ.

               Artikolu 8

               Minuti

               1.Is-Segretarji joħorġu b’mod konġunt il-minuti ta’ kull laqgħa, kemm jista’ jkun malajr iżda sa mhux aktar tard minn xahrejn mit-tmiem ta’ kull laqgħa, dment li ma jkunx deċiż mod ieħor b’kunsens. L-abbozz tal-minuti jinkludi, bħala regola ġenerali, l-aġenda finali u sommarju tad-diskussjonijiet taħt kull punt tal-aġenda.

               2.L-abbozz tal-minuti jiġi approvat bil-miktub mill-partijiet malajr kemm jista’ jkun, iżda sa mhux aktar tard minn xahrejn mit-tmiem ta’ kull laqgħa, dment li ma jkunx deċiż mod ieħor b’kunsens.

               Artikolu 9

               Deċiżjonijiet u rakkomandazzjonijiet

               1.Fl-ambitu tal-funzjonijiet u tal-kompiti tiegħu skont l-Artikolu 42 tal-Ftehim, il-Kumitat Konġunt fejn ikun xieraq jagħmel rakkomandazzjonijiet u jadotta deċiżjonijiet. Dawn se jkollhom it-titolu “Rakkomandazzjoni” jew “Deċiżjoni” segwita bin-numru tas-serje, bid-data tal-adozzjoni tagħhom u b’deskrizzjoni tas-suġġett. Kull rakkomandazzjoni jew deċiżjoni jkollha ddikjarata d-data tad-dħul fis-seħħ tagħha.

               2.Il-Grupp ta’ Ħidma jista’ jagħmel rakkomandazzjonijiet u jadotta deċiżjonijiet b’kunsens.

               3.Il-Kumitat Konġunt jista’ jiddeċiedi li jagħmel rakkomandazzjonijiet u jadotta deċiżjonijiet permezz ta’ proċedura bil-miktub li tikkonsisti fi skambju ta’ noti bejn il-Kopresidenti tal-Kumitat Konġunt.

               4.Rakkomandazzjonijiet u Deċiżjonijiet tal-Kumitat Konġunt jiġu adottati bil-miktub mill-Kopresidenti.

               5.Kull Parti tista’ tiddeċiedi li tippubblika r-rakkomandazzjonijiet u d-deċiżjonijiet tal-Kumitat Konġunt fi kwalunkwe forma adegwata.

               Artikolu 10

               Spejjeż

               1.Kull Parti tieħu ħsieb l-ispejjeż kollha li ġġarrab bħala riżultat tal-parteċipazzjoni fil-laqgħat tal-Kumitat Konġunt, kemm fir-rigward tal-impjegati, l-ivvjaġġar u l-ispejjeż ta’ sussistenza kif ukoll fir-rigward tan-nefqa marbuta mal-posta u mat-telekomunikazzjoni.

               2.L-ispejjeż marbuta mal-organizzazzjoni tal-laqgħat u mar-riproduzzjoni ta’ dokumenti jitħallsu mill-Parti li tospita l-laqgħa.

               Artikolu 11

               Gruppi ta’ Ħidma

               1.Il-Kumitat Konġunt jista’ jideċiedi li jistabbilixxi Gruppi ta’ Ħidma biex jassistu fit-twettiq tal-kompiti tiegħu.

               2.Il-Kumitat Konġunt jista’ jiddeċiedi li jtemm kwalunkwe grupp ta’ ħidma li jkun waqqaf, jew li jistabbilixxi jew jemenda t-termini ta’ referenza tiegħu.

               3.Il-Gruppi ta’ Ħidma jipprovdu rappurtar lill-Kumitat Konġunt wara kull laqgħa tagħhom.

               Artikolu 12

               Modifikazzjoni tar-regoli ta’ proċedura

               Il-Partijiet jistgħu jimmodifikaw ir-regoli ta’ proċedura, skont l-Artikolu 9.

                     (1)

                        ĠU UE L xxx, xx.xx.xxxx, p. x.